32000R2474
L 286/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2474/2000 НА СЪВЕТА
от 9 ноември 2000 година
за създаване, в съответствие с член 1, параграф 7 от Регламент (ЕИО) № 3030/93, на списъка на текстилните стоки и дрехите, който трябва да бъде включен в ГАТТ от 1994 година на 1 януари 2002 година, и за изменение на приложение X към Регламент (ЕИО) № 3030/93 и приложение II към Регламент (ЕО) № 3285/94
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 133 от него,
като взе предвид член 1, параграф 7 от Регламент (ЕИО) № 3030/93 на Съвета от 12 октомври 1993 г. относно общите правила за внос на някои текстилни стоки с произход от трети страни (1),
като взе предвид предложението на Комисията,
като има предвид, че:
(1)
Европейската общност сключи Споразумението за създаване на Световната търговска организация (наричана по-долу СТО) (2), към което е приложено Споразумението за текстила и облеклото (наричано по-долу СпТО).
(2)
Съгласно член 2, параграф 8, буква б) и параграф 11 от СпТО Общността е длъжна, от една страна, да включи на 1 януари 2002 г. в обичайните правила и дисциплини на ГАТТ стоки, които през 1990 г. са представлявали не по-малко от 18 % от общия обем на вноса за 1990 г. в Общността на всички текстилни стоки и облекла, влизащи в обхвата на СпТО, и, от друга страна, да нотифицира списъка на тези стоки до Органа за мониторинг на текстила на СТО преди 1 януари 2001 г.
(3)
При подбора на стоките, които трябва да бъдат включени, Съветът се ръководи от различни фактори, включително чувствителността на стоката за промишлеността на Общността и нейните регионални съставни части, по-специално с оглед на икономическата конкурентоспособност и състоянието на трудовата заетост, ефекта на количествените ограничения върху стоката, способността на промишлеността на Общността да продължи процеса си на приспособяване към нарасналата конкуренция за стоките, които понастоящем подлежат на количествени ограничения по отношение на една или повече доставящи държави, желанието да се насърчи приспособяването на промишлеността при приемливо темпо по време на 10-годишния преходен период, въздействието върху потребителите, въздействието върху трети страни и възможността да се опрости вносният режим на Общността за текстилни стоки и облекла.
(4)
Бяха отчетени предложенията на заинтересованите страни в отговор на поканата на Комисията за даване на коментари, публикувана в Официален вестник на Европейските общности (3).
(5)
Списъкът на стоките, който се съдържа в приложение X към Регламент (ЕИО) № 3030/93, трябва да бъде изменен, за да бъдат изключени стоките, които трябва да бъдат включени на 1 януари 2002 г.
(6)
Списъкът на текстилни стоки и облекла, които се подчиняват на обичайните правила и дисциплини на ГАТТ, който се съдържа в приложение II към Регламент (ЕО) № 3285/94 на Съвета от 22 декември 1994 г. относно общите правила за внос и за отмяна на Регламент (ЕО) № 518/94 (4), трябва да бъде изменен, за да обхване, считано от 1 януари 2002 г., стоките, които трябва да бъдат включени в обичайните правила на ГАТТ,
ПРИЕ НАСТОЯЩИЯ РЕГЛАМЕНТ:
Член 1
1. Стоките, които трябва да бъдат включени в обичайните правила на ГАТТ, считано от 1 януари 2002 г., са изброени в приложение I към настоящия регламент.
2. Приложение X към Регламент (ЕИО) № 3030/93 се заменя с приложението в приложение II към настоящия регламент, считано от 1 януари 2002 г.
3. Приложение II към Регламент (ЕО) № 3285/94 се заменя с приложението в приложение III към настоящия регламент, считано от 1 януари 2002 г.
Член 2
Настоящият регламент влиза в сила на двадесетия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 ноември 2000 година.